Številka: 110-56/2024

Datum: 25. 9. 2024

Cankarjev dom, kulturni in kongresni center, objavlja razpis za zaposlitev **ene osebe** na delovnem mestu

**SCENSKI DELAVEC - VRVIŠČAR (J034093) v tehnični izvedbi programa**, šifra 31 iz Kataloga delovnih mest, za nedoločen čas, s 2-mesečnim poskusnim delom in za polni delovni čas.

**Pogoji,** ki jih mora kandidat izpolnjevati za zasedbo delovnega mesta:

* srednja poklicna izobrazba (3 letna), splošna ali druga ustrezna izobrazba tehničnih poklicev
* srednja raven aktivnega znanja slovenščine,
* izpit iz varstva pri delu.

Izpit iz varstva pri delu mora izbrani kandidat opraviti najpozneje v roku 6 mesecev od nastopa dela.

Glede na zgoraj navedene pogoje morajo kandidati k prijavi priložiti:

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

**Naloge** delovnega mesta so predvsem:

* pripravljanje, postavljanje, transportiranje in pospravljanje odrov, razstavnih prostorov in drugih scenskih postavitev
* upravljanje z ročnim vrviščem
* upravljanje s sistemom OCTANORM in SIMA.

**Srednja raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni (po lestvici Skupnega evropskega jezikovnega okvira raven C1).

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred IV in v plačni razred 18, z možnostjo napredovanja do 10 plačnih razredov.

Pisne prijave s pripadajočimi prilogami oddajte **do vključno četrtka, 10. oktobra 2024**:

* po pošti ali osebno na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov [cd.vlozisce@cd-cc.si](mailto:cd.vlozisce@cd-cc.si).

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: (031) 483 936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.